Bagotoji
Bagotoji – kaimas Kazlų Rūdos savivaldybėje, 9 km į vakarus nuo Kazlų Rūdos, Kazlų Rūdos miškų vakariniame pakraštyje. Seniūnaitijos centras. Stovi medinė Bagotosios Šv. Antano Paduviečio bažnyčia (pastatyta 1912 m.), yra Bagotosios pagrindinė mokykla, Kazlų Rūdos viešosios bibliotekos skyrius, paštas (LT-69074). Stovi kryžius krikščionybės 2000 metų ir mokyklos 130 metų sukaktims pažymėti (autorius Mikas Varakinas). Už 3 km į pietus nuo gyvenvietės yra Bagotosios geležinkelio stotis, anksčiau buvusi atskira gyvenviete.